شه‌فه‌ق نيوز/ خوه‌ينيشانده‌ره‌يل "ئێله‌ك زه‌رده‌يل" جاريگتر له‌نوو ده‌سكردنه‌ خوه‌ينيشانداين له‌ پاريس و شاره‌يل تر ئه‌را پانزه‌يه‌مين شه‌ممه‌ له‌ هه‌وڵه‌يليان وه‌ ئوميد ئه‌وه‌گ مه‌رزيگ ئه‌را كيشه‌يليان دابنه‌ن.
له‌ى باوه‌ته‌و، وه‌زاره‌ت ناوخوه‌يى فره‌نسى ك ناڕازيه‌ له‌بان ئى خوه‌ينيشانداينه‌يله‌ و روێ وه‌ڕوێ خوه‌ينيشانده‌ره‌يل ئه‌دێده‌و باس له‌وه‌ كرد ك ئيشه‌ قه‌واره‌ى خوه‌ينيشانداينه‌يل له‌چه‌و شه‌ممه‌يل گوزه‌يشته‌ كه‌متره‌و بويه‌.
جى باسه‌، شه‌ممه‌ى گوزه‌يشت 41 هه‌زار كه‌س له‌ فره‌نسا ده‌سكردنه‌ خوه‌ينيشانداين وه‌رانوه‌ر 282 هه‌زار كه‌س خوه‌يشنيشانده‌ر له‌ 17ى ته‌شرين دويه‌م ك يه‌كه‌م رووژ جموجويله‌يل خوه‌ينشانداينه‌يل كۆمه‌لايه‌تى بوێ.
